CELEX: 32021R2269
Language: hu
Date: 2021-12-15 00:00:00
Title: Az Európai Parlament és a Tanács (EU) 2021/2269 rendelete (2021. december 15.) az (EU) 2018/1091 rendeletnek a 2021–2027 közötti időszakra szóló többéves pénzügyi keret megállapításáról szóló (EU, Euratom) 2020/2093 tanácsi rendelet szerinti, az integrált mezőgazdasági statisztikákhoz nyújtott uniós hozzájárulás tekintetében történő módosításáról (EGT-vonatkozású szöveg)

2021.12.21.   
               
               
                  HU
               
               
                  Az Európai Unió Hivatalos Lapja
               
               
                  L 457/1
               
            
         AZ EURÓPAI PARLAMENT ÉS A TANÁCS (EU) 2021/2269 RENDELETE
         (2021. december 15.)
         az (EU) 2018/1091 rendeletnek a 2021–2027 közötti időszakra szóló többéves pénzügyi keret megállapításáról szóló (EU, Euratom) 2020/2093 tanácsi rendelet szerinti, az integrált mezőgazdasági statisztikákhoz nyújtott uniós hozzájárulás tekintetében történő módosításáról
         (EGT-vonatkozású szöveg)
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 338. cikke (1) bekezdésére,
         tekintettel az Európai Bizottság javaslatára,
         a jogalkotási aktus tervezete nemzeti parlamenteknek való megküldését követően,
         rendes jogalkotási eljárás keretében (1),
         mivel:
         
                     (1)
                  
                  
                     Az (EU) 2018/1091 európai parlamenti és tanácsi rendelet (2) előírja, hogy a tagállamok mezőgazdasági gazdaságokhoz kapcsolódó alapvető strukturális adatokat (a továbbiakban: alapvető adatok) és moduladatokat (a továbbiakban: moduladatok) gyűjtsenek és szolgáltassanak a 2023-as és a 2026-os referenciaévre vonatkozóan.
                  
               
                     (2)
                  
                  
                     A gazdaságszerkezeti felmérések elvégzéséhez és az uniós tájékoztatási követelmények teljesítéséhez jelentős összegű finanszírozásra van szükség a tagállamoktól és az Uniótól.
                  
               
                     (3)
                  
                  
                     A tagállamok legfeljebb 75 %-os pénzügyi hozzájárulást kapnak az Uniótól a 2023-as és a 2026-os referenciaévre vonatkozó alapvető adatok és a moduladatok gyűjtésének költségeihez, figyelemmel az (EU) 2018/1091 rendeletben meghatározott maximális összegekre.
                  
               
                     (4)
                  
                  
                     Az (EU) 2018/1091 rendelet az érintett többéves pénzügyi keret teljes időtartamára meghatározza a pénzügyi keretösszeget, és rendelkezik a 2023-as és a 2026-os referenciaévben elvégzett gazdaságszerkezeti felmérésre vonatkozó, a következő többéves pénzügyi keretből a további adatgyűjtésekhez nyújtandó összeg megállapításáról.
                  
               
                     (5)
                  
                  
                     Az említett következő, a 2021–2027-es időszakra vonatkozó többéves pénzügyi keretet az (EU, Euratom) 2020/2093 tanácsi rendelet (3) határozta meg.
                  
               
                     (6)
                  
                  
                     Az (EU) 2018/1091 rendelet szerint a 2021–2027-es időszakra vonatkozó többéves pénzügyi keretből az integrált mezőgazdasági statisztikákhoz nyújtott uniós hozzájárulás összegét a Bizottság javaslata alapján az Európai Parlamentnek és a Tanácsnak kell meghatároznia az (EU, Euratom) 2020/2093 rendelet hatálybalépését követően.
                  
               
                     (7)
                  
                  
                     A 2021–2027-es időszakra javasolt összegből csak a 2023. és a 2026. évi gazdaságszerkezeti felmérés finanszírozható, ideértve a tagállamok által szolgáltatandó adatok feldolgozásához a Bizottság által használt adatbázisok kezelésével, karbantartásával és fejlesztésével kapcsolatos költségeket is.
                  
               
                     (8)
                  
                  
                     Ezenkívül az Unióból történt kilépését követően helyénvaló törölni az (EU) 2018/1091 rendeletben az Egyesült Királyságra vonatkozó utalást.
                  
               
                     (9)
                  
                  
                     Az (EU) 2018/1091 rendeletet ezért ennek megfelelően módosítani kell.
                  
               
                     (10)
                  
                  
                     A 223/2009/EK európai parlamenti és tanácsi rendelet (4) 7. cikkével létrehozott Európai Statisztikai Rendszer Bizottságával konzultáció történt.
                  
               
                     (11)
                  
                  
                     E rendeletnek sürgősen, az Európai Unió Hivatalos Lapjában való kihirdetését követő napon hatályba kell lépnie annak biztosítása érdekében, hogy a tagállamok kellő időben kapjanak finanszírozást az Uniótól ahhoz, hogy a nemzeti statisztikai intézeteik elkészíthessék a 2023-as referenciaévre vonatkozó adatgyűjtést,
                  
               ELFOGADTA EZT A RENDELETET:
         
            1. cikk
            Az (EU) 2018/1091 rendelet a következőképpen módosul:
            
                        1.
                     
                     
                        A 13. cikk a következőképpen módosul:
                        
                                    a)
                                 
                                 
                                    a (4) bekezdés a következőképpen módosul:
                                    
                                                i.
                                             
                                             
                                                a bevezető rész helyébe a következő szöveg lép:
                                                „Az alapvető adatok és moduladatok 2023-as és 2026-os referenciaévre vonatkozó gyűjtésének együttes költsége tekintetében az Unió pénzügyi hozzájárulása az alábbi maximális összegekre korlátozódik:”;
                                             
                                          
                                                ii.
                                             
                                             
                                                a c) pont helyébe a következő szöveg lép:
                                                
                                                            „c)
                                                         
                                                         
                                                            Bulgária, Németország, Magyarország és Portugália esetében 2 000 000 EUR;”;
                                                         
                                                      
                                          
                              
                                    b)
                                 
                                 
                                    az (5) bekezdést el kell hagyni;
                                 
                              
                                    c)
                                 
                                 
                                    a (7) bekezdés helyébe a következő szöveg lép:
                                    
                                       „(7)   Az e cikk (2) bekezdésében említett támogatásokhoz nyújtott uniós pénzügyi hozzájárulás az 1306/2013/EU rendelet 4. cikke (2) bekezdésének d) pontja, valamint 2023. január 1-jétől az (EU) 2021/2116 európai parlamenti és tanácsi rendelet (*1) 5. cikke (3) bekezdésének d) pontja alapján az Európai Mezőgazdasági Garanciaalapból biztosítandó.
                                    
                                    
                                       (*1)  Az Európai Parlament és a Tanács (EU) 2021/2116 rendelete (2021. december 2.) a közös agrárpolitika finanszírozásáról, irányításáról és monitoringjáról, valamint az 1306/2013/EU rendelet hatályon kívül helyezéséről (HL L 435., 2021.12.6., 187. o.).”"
                        
                                 
                              
                  
                        2.
                     
                     
                        A 14. cikk (1) bekezdésének helyébe a következő szöveg lép:
                        
                           „(1)   A 2023-as és 2026-os referenciaévre vonatkozó adatgyűjtési program végrehajtására szolgáló uniós pénzügyi keretösszeg – beleértve a tagállamok által e rendelet alapján szolgáltatott adatok feldolgozásához a Bizottság által használt adatbázisrendszerek kezeléséhez, karbantartásához és fejlesztéséhez szükséges előirányzatokat is – 40 000 000 EUR a 2020. december 17-i (EU, Euratom) 2020/2093 tanácsi rendelet (*2) által lefedett időszakra.
                        
                        
                           (*2)  A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433. I, 2020.12.22., 11. o.).”"
                        
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Strasbourgban, 2021. december 15-én.
            
               
                  az Európai Parlament részéről
               
               
                  az elnök
               
               D. M. SASSOLI
            
            
               
                  a Tanács részéről
               
               
                  az elnök
               
               A. LOGAR
            
         
         
            (1)  Az Európai Parlament 2021. november 23-i álláspontja (a Hivatalos Lapban még nem tették közzé) és a Tanács 2021. december 12-i határozata.
         
            (2)  Az Európai Parlament és a Tanács (EU) 2018/1091 rendelete (2018. július 18.) az integrált mezőgazdasági statisztikákról, valamint az 1166/2008/EK és az 1337/2011/EU rendelet hatályon kívül helyezéséről (HL L 200., 2018.8.7., 1. o.).
         
            (3)  A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433. I, 2020.12.22., 11. o.).
         
            (4)  Az Európai Parlament és a Tanács 223/2009/EK rendelete (2009. március 11.) az európai statisztikákról és a titoktartási kötelezettség hatálya alá tartozó statisztikai adatoknak az Európai Közösségek Statisztikai Hivatala részére történő továbbításáról szóló 1101/2008/EK, Euratom európai parlamenti és tanácsi rendelet, a közösségi statisztikákról szóló 322/97/EK tanácsi rendelet és az Európai Közösségek statisztikai programbizottságának létrehozásáról szóló 89/382/EGK, Euratom tanácsi határozat hatályon kívül helyezéséről (HL L 87., 2009.3.31., 164. o.).